રાજકોટ : સ્પંદન ટ્રસ્ટ દ્વારા તબીબો અને તબીબીક્ષેત્રે કારકિર્દી ઘડતા વિદ્યાર્થીઓ તરફથી દિવાળી પર્વને અનુલક્ષી સેવાકીય કાર્ય હાથ ધરવામાં આવ્યું હતું. તબીબો, વિદ્યાર્થીઓએ સાથી મળી શહેરના અલગ અલગ વિસ્તારોમાં ફરી જરૂરિયાતમંદ લોકોને કપડાંનું વિતરણ કર્યુ હતું. અંદાજે ૬૭૦ જોડી કપડાં વિતરણ કરવામાં આવ્યા હતા. શહેરના માધવગેટ આસપાસ, ૧૫૦ ફુટ રિંગ રોડ, લક્ષ્મીનગર પાસેની ઝૂંપડપટ્ટી, નાનામવા રોડ, એરપોર્ટ રોડ પરની ઝૂંપડપટ્ટી માં વસતા લોકોને કપડાંની ભેટ અપાઈ હતી. ડો.વૈશાલી મકવાણા, ડો.નવધા સમાણી, નિધી લહેરુ, તૃષિત વસાવડા, પૂજન ખખ્ખર, તસનીમ ત્રિવેદી, નીતિ લહેરુ, વર્ષાબેન અને વિદ્યાર્થીઓ મોટી સંખ્યામાં આ કાર્ય માં જોડાયા હતા. સ્પંદન ટ્રસ્ટ છેલ્લા ૪ વર્ષથી લોક અને સમાજ ઉપયોગી કાર્ય કરી રહ્યુ છે.